อนาคตของการบริการอินเตอร์เน็ตผ่านดาวเทียม
การประกาศของเจฟฟ์ เบซอส บุรุษที่รวยที่สุดในโลกเกี่ยวกับโครงการไคเปอร์ (Project Kuiper) อันเป็นแผนการที่จะนำดาวเทียมจำนวน 3,236 ดวงขึ้นสู่วงโคจร เพื่อให้บริการอินเตอร์เน็ตผ่านดาวเทียม โดยจะมีความเร็วสูงและถูกส่งไปทั่วโลก นอกจากจะสร้างความฮือฮาถึงความก้าวไกลในด้านเทคโนโลยีแล้ว ยังกลายเป็นสิ่งที่ชวนวิตกกังวลถึงการแข่งขันด้านอุตสาหกรรมอวกาศ,เพราะในขณะที่ เบซอส เจ้าพ่ออะเมซอน ยักษ์ใหญ่แห่งวงการค้าปลีกทางออนไลน์ เตรียมพร้อมทำโครงการนี้ ก็ยังมีคู่แข่งอื่นๆเช่นกัน อย่างบริษัทวันเว็บ (OneWeb) มีแผนจะสร้างดาวเทียม 2 ดวง ในช่วงฤดูร้อนนี้ในรัฐฟลอริดา สำหรับโครงข่ายดาวเทียมกว่า 600 ดวงที่คาดว่าจะเปิดให้บริการได้ภายในปี พ.ศ.2564 รวมทั้งคู่แข่งราย สำคัญอีกแห่งคือ สเปซเอ็กซ์ ของมหาเศรษฐีอีลอน มัสก์ ที่เพิ่งได้รับอนุญาตให้ส่งดาวเทียม 12,000 ดวงขึ้นไปอยู่ในวงโคจรที่ระดับความสูงต่างๆ ในชื่อโครงข่ายอินเตอร์เน็ตผ่านดาวเทียมสตาร์ลิงค์ (Starlink constellation),มีการวิเคราะห์ว่าอินเตอร์เน็ตที่ส่งมาจากอวกาศนั้นมีความสำคัญสำหรับโซนแยกมากกว่าการใช้งานในเมือง ที่ผู้ใช้บริการอินเตอร์เน็ตจะมีการเชื่อมต่อด้วยใยแก้วนำแสงหรือสายเคเบิล แต่สำหรับโครงข่ายอินเตอร์เน็ตดาวเทียมไม่ว่าเราจะอยู่ที่ไหนในโลก เสาอากาศทั้งหมดก็จะได้รับสัญญาณอินเตอร์เน็ตความเร็วสูง นี่จึงเป็นการแข่งขันที่ดุเดือดและน่าจับตาอย่างยิ่ง.
การประกาศของเจฟฟ์ เบซอส บุรุษที่รวยที่สุดในโลกเกี่ยวกับโครงการไคเปอร์ (Project Kuiper) อันเป็นแผนการที่จะนำดาวเทียมจำนวน 3,236 ดวงขึ้นสู่วงโคจร
อินเตอร์เน็ต,เจฟฟ์ เบซอส,โครงการไคเปอร์,Project Kuiper,ดาวเทียม,อะเมซอน,ทันโลก,การศึกษา